કાનજી અર્જુનના રૂમ સુધી જઇ દરવાજે ઉભો રહ્યો. અર્જુનનું રૂમ એના માટે જાણે એક હવેલી જ ઘણી લો. એ રૂમની 10 ટકા જેટલી પણ સગવડ જો કાનજીને મળે તો પણ એ રાજીના રેડ! કાનજીના ઘરના બે રૂમ જેટલો અર્જુનના ઘરનો એક રૂમ! ફૂલ POP કરેલી છત, મોંઘી ટાઇલ્સનું ફ્લોરિંગ, એક અલગ tv, ac, pc તો છે જ સાથે લેપટોપ પણ!, મોંઘા વોલપીસ, બ્રાન્ડેડ કપડાંથી સજ્જ વોર્ડરોબ, અને બીજું પણ ઘણું, કે જેથી કરી ગમે તેને અર્જુનની લાઈફસ્ટાઈલની ઈર્ષ્યા આવી જાય. પણ આ તો કાનજી હતો, એનો જીગરી! ઈર્ષ્યા તો નહીં પણ ક્યારેય એવું બધું પોતાના જોરે મેળવવાની એને પ્રેરણા થતી!